Sacrosancto et exorabili loco, nomine Cluniaco, in honore sanctorum apostolorum Petri et Pauli dicato, cui preest donnus Maiolus abba. Igitur, in Dei nomine, ego Gyso dono mansum indominicatum cum curtilo et vinea simul adherente, cum omnibus quæ ad ipsum mansum aspiciunt vel aspicere videntur; qui mansus est situs in pago Matisconensi, in agro Laliacensi, in villa Belplana. Dono autem non solum mansum, sed et omnia quæ in ipsa villa habeo vel habere visus sum cum omni integritate; et dono servum, nomine Rainbertum, cum uxore sua Ermessanda et filium eorum, Bernuinum nomine: terminatur autem ipse mansus a mane via publica, a meridie terra Ansegisi, a sero et a certio terra Sancti Stephani. Hæc omnia denominata dono ad prefatum locum pro remedio animæ meæ ac patris ac matris meæ, eo tenore ut monachi Clunienses post hunc diem faciant quicquid voluerint, nemine contradicente. Qui autem contradicere voluerit, non valeat vindicare quod repetit, sed coactus auri libras III persolvat, et inantea firma et stabilis permaneat, stipulatione subnixa. Actum Cluniaco publice. S. Gisonis, qui fieri et firmare rogavit. S. David, presbiteri. S. Mainbodi. S. Rainaldi. S. Rotberti. S. Heldini, levitæ. S. Stephani. Data per manum Teudonis, levitæ, feria IIIIta, mense januario, anno XXVI Lotharii regis.